গান্ধীজির দেখানো পথেই হাঁটে রাশিয়া! রাজঘাটে বড় মন্তব্য পুতিনের!

ওয়েব ডেস্ক: দু’দিনের ভারত সফরে গতকাল সন্ধ্যায় দিল্লিতে এসে নেমেছেন রুশ প্রেসিডেন্ট ভ্লাদিমির পুতিন (Vladimir Putin)। গতকাল প্রধানমন্ত্রী নরেন্দ্র মোদির (Narendra Modi) সঙ্গে নৈশভোজের পর আজ সকালেই তিনি পৌঁছে গিয়েছেন রাজঘাটে (Rajghat)। সেখানে জাতির জনক মহাত্মা গান্ধীর (Mahatma Gandhi) স্মৃতিসৌধে শ্রদ্ধা নিবেদন করেন পুতিন। শুধু তাই নয়, গান্ধীজিকে নিয়ে লিখলেন বেশ কিছু আবেগি শব্দও।

এদিন রাজঘাটে এক স্মারক বইতে রুশ প্রেসিডেন্ট মহাত্মা গান্ধীকে ‘আধুনিক স্বাধীন ভারতের রূপকার’, ‘মানবতাবাদী’ এবং ‘মহান স্বাধীনতা সংগ্রামী’ আখ্যা দেন। রুশ ভাষায় লেখা এক সংক্ষিপ্ত নোটে পুতিন লেখেন, ‘বিশ্বজুড়ে অহিংসা ও সত্যের মাধ্যমে মহাত্মা গান্ধীর শান্তি প্রতিষ্ঠার চেষ্টা এক অমূল্য অবদান। গান্ধীজির প্রভাব আজও একইভাবে প্রাসঙ্গিক। তিনি দেখিয়েছেন এক নতুন বিশ্ব, যা বর্তমানে গড়ে উঠছে।’ তিনি আরও লেখেন, “গান্ধীর দেওয়া শ্রদ্ধা এবং সহযোগিতার শিক্ষা আজ বিশ্ববাসীকে রক্ষা করছে। রাশিয়াও (Russia) একই পথ অনুসরণ করে।”

আরও পড়ুন: ভারতে বসে রুশ তেল নিয়ে আমেরিকাকে বার্তা পুতিনের!

#WATCH | Delhi | Russian President Vladimir Putin signs the visitors’ book at the Rajghat, where he paid tribute to Mahatma Gandhi.

(Video: DD) pic.twitter.com/uyNMlNLSkm

— ANI (@ANI) December 5, 2025

বৃহস্পতিবার সন্ধ্যায় নয়াদিল্লির বিমানবন্দরে পৌঁছেই পুতিনকে উষ্ণ অভ্যর্থনা জানান প্রধানমন্ত্রী নরেন্দ্র মোদি। প্রোটোকল ভেঙে মোদি নিজেই তাকে আলিঙ্গন ও করমর্দন করে স্বাগত জানান রুশ প্রেসিডেন্টকে। এরপর দুই রাষ্ট্রনেতা একই গাড়িতে করে হায়দরাবাদ হাউসের উদ্দেশ্যে রওনা দেন।

২৩তম ভারত-রাশিয়া বার্ষিক শীর্ষ সম্মেলনে যোগ দিতেই ভারত সফরে এসেছেন ভ্লাদিমির পুতিন। সূত্রের খবর বৃহস্পতিবার রাতে ৭, লোক কল্যাণ মার্গে পৌঁছে দুই দেশের বিভিন্ন কৌশলগত ও দ্বিপাক্ষিক বিষয় নিয়ে রুশ প্রেসিডেন্টের সঙ্গে আলোচনা করেন মোদি।